Farsus eo an diforc'h etre Bro-C'hall hag ar broioù all war dachenn ar sportoù er skol… N'ouzon ket resis penaos emañ kont e bro-Spagn pe en Alamagn, met en Iwerzhon emañ diorroet-tre ar sistem, hag ez eus  kampionadoù broadel evit darn vrasañ ar sportoù, ma vez enebet enno skol ouzh skol, evel ma vez e Breizh-Veur. Ar vro a-bezh a seblant sot gant ar sportoù dre-vras, ha n'eus nemet en abeg d'an niver bihan a dud o chom eno ne vez nemet un dibabig (mell-droad, hurling, gaelic football, rugbi)…